Plan upravljanja istraživačkim podacima

|  |
| --- |
| Opće informacije |
|  | Ime i prezime predlagatelja  | Doc. dr. sc. Dražen Cepić |
|  | Matična organizacija | Sveučilište u Zadru |
|  | Naziv projekta | Održivo ribarstvo: društveni odnosi, identitet i zajedničko upravljanje jadranskim ribolovnim resursima |
|  | Upravitelj podacima | Doc. dr. sc. Dražen Cepić |
| 1. | Prikupljanje podataka i dokumentacija |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Prikupljaju se četiri tipa podataka: anketni, kvalitativni, mrežni i etnografsko-arhivski.Anketni podaci: prikupljanje podataka provedeno je na dva načina—terenski za gospodarske ribare te putem on-line aplikacije *LimeSurvey* sportsko-rekreativne ribolovce. Upitnici su sadržavali identična pitanja, uz dodatna pitanja za rekreativne-sportske ribolovce u on-line verziji. Podaci koji se prikupljaju su: spol, dob, obrazovanje, broj osoba u kućanstvu, bračni status, regija, veličina naselja, mjesto odrastanja te odgovori na posebno kreirana pitanja koja se odnose na razne elemente ribarstva i ribolova. Podaci su pohranjeni u CSV datoteci. Prikupljeni su odgovori 567 ispitanika.Kvalitativni podaci: odnosi se na intervjuiranje sudionika uz pomoć protokola za intervjue. Intervjuiranje će se provoditi na terenu. Razgovori će biti snimani te će se na temelju snimki izraditi transkripti koji će se kasnije koristiti u daljnjim analizama. Protokol za intervju sadrži pitanja koja prikupljaju podatke o spolu, dobi, obrazovanju, mjestu/regiji stanovanja te podatke u obliku odgovora na razna pitanja koja se odnose na akvakulturu. Podaci će biti pohranjeni u .docx obliku. Ne planira se prikupljanje osobnih podataka na temelju koji se ispitanici potencijalno mogu identificirati. Mrežni podaci: odnosi se na intervjuiranje sudionika uz pomoć protokola za participativno mrežno mapiranje. Intervjuiranje će se provoditi na terenu. Razgovori će biti snimani te će se na temelju snimki izraditi transkripti koji će se kasnije koristiti u daljnjim analizama. Protokol za intervju sadrži pitanja koja prikupljaju podatke o spolu, dobi, obrazovanju, mjestu/regiji stanovanja te podatke u obliku odgovora na razna pitanja koja se odnose na nabavne lance u ribarstvu. Podaci će biti pohranjeni u .docx obliku. Pored toga, sudionici će kreirati mape nabavnih lanaca u ribarstvu, na papiru ili u specijaliziranom softveru za participativno mrežno mapiranje. Ne planira se prikupljanje osobnih podataka na temelju koji se ispitanici potencijalno mogu identificirati. Etnografsko-arhivski podaci: prikupljaju se kroz istraživanja pisanog gradiva u različitim arhivskim institucijama u Hrvatskoj.  |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Anketni podaci su prikupljani terenski od strane vanjske agencije te putem on-line aplikacije LimeSurvey. Nakon preuzimanja podataka u csv datotekama od agencije te s LimeSurvey servisa, sirovi podaci su stavljeni u zasebni direktorij. Obje su baze podataka pregledane, pročišćene te na kraju spojene u zajedničku bazu svih prikupljenih odgovora.Kvalitativni podaci će biti prikupljani kroz intervjue koji će biti snimani. Na temelju snimki izradit će se transkripti u .docx vrsti datoteka koji će se koristiti za buduće analize te koji neće sadržavati osobne podatke ispitanika. Mrežni podaci će biti prikupljani kroz intervjue koji će biti snimani. Na temelju snimki izradit će se transkripti u .docx vrsti datoteka koji će se koristiti za buduće analize. Sudionici će također kreirati mape na papiru, koje će kasnije biti digitalizirane, ili sačuvane u formatu specijaliziranog softvera za participativno mrežno mapiranje. Podaci neće sadržavati osobne podatke ispitanikaEtnografski podaci će biti prikupljani iz javno dostupnih arhiva u formi snimki i bilješki,.  |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Korisnicima izvan istraživačke grupe će biti dostupni anketni podaci te protokoli za intervjuiranje u kvalitativnom i mrežnom dijelu istraživanja. Dokumentacija uz anketne podatke bit će zadnja verzija upitnika koja je korištena za prikupljanje podataka, pozivno pismo sudionicima sa terena te uputa sudionicima i anketarima. Dokumentacija sadrži kratki opis projekta, ciljeve te ciljanu skupinu.Kvalitativni i mrežni podaci: bit će dostavljeni protokoli za intervjue. Transkripti nisu predviđeni korisnicima izvan istraživačke grupe s obzirom na lokalni karakter prikupljanja podataka te, unatoč anonimizaciji, mogućnost potencijalnog prepoznavanja pojedinaca iz zajednica, a na temelju podataka koje su dali u intervjuu (opisi specifičnih događaja i iskustava iz svakodnevnog života itd.).  |
| 2. | Pravna i sigurnosna pitanja |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Anketni, kvalitativni i mrežni podaci će biti anonimizirani te će prema tome biti u skladu s ograničenjima vezanim za sporazume o povjerljivosti i dopuštenja za prikupljanje, obradu, čuvanje i dijeljenje podataka. Arhivsko gradivo se prikuplja isključivo za potrebe projektnih istraživanja i analize. Nije dopušteno dijeliti prikupljenu građu jer nije vlasništvo projekta nego institucija koje čuvaju građu. Ukoliko se pojedini dijelovi gradiva budu objavljivali za potrebe projekta, tražit će se pismena dozvola nadležne institucije. Prilikom odobravanja rada na gradivu istraživač potpisuje dokument kojim se definira načini korištenja gradiva, ali i njegova publikacija.  |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka?  | Podaci će se obrađivati i njima upravljati u zaštićenom nemrežnom okruženju koristeći se virtualnom desktop tehnologijom. Nakon kreiranja konačnih verzija baze podataka iz anketnog istraživanja, one će se objaviti u nekom od javno dostupnih repozitorija za znanstvene podatke. Anonimiziranjem podataka će se reducirati potencijalni rizici za sigurnost podataka budući da neće sadržavati izravne identifikatore.  |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Ne očekuje se da će projekt dovesti do rezultata za koje će biti potrebna zaštita autorskih prava. Relevantni podaci koji će biti prikupljeni, a mogu biti korisni drugim istraživačima, bit će javno objavljeni kroz znanstvene članke te doktorske disertacije koje će biti dostupne na repozitorijima. Podatke će biti moguće koristiti i za druge analize ili za usporedbe sa drugim istraživanjima ribarstva, radi čega će naš cilj biti da omogućimo najširu moguću upotrebu podataka. |
| 3. | Pohrana i čuvanje podataka |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Podaci će se tijekom istraživanja s računala glavnog istraživača kopirati u nacionalni sustav za pohranu i dijeljenje podatka Puh (https://www.srce.unizg.hr/puh) koji članovima projektnog tima omogućava pristup aktualnoj verziji podataka i na kojem se dnevno automatizirano izrađuje sigurnosna kopija podataka.  |
|  | Koji je vaš plan čuvanja podataka? U kojim će se formatima čuvati? | Tablične podatke čuvat ćemo u CSV obliku, a tekstualne u DOCX (Office Open XML) te PDF/a obliku.  |
| 4. | Dijeljenje i ponovna uporaba podataka |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Članovi istraživačke grupe će koristiti sustav za pohranu i dijeljenje podatka Puh (<https://www.srce.unizg.hr/puh>). S članovima šire javnosti, podaci će biti podijeljeni putem arhiva CROSSDA. Postoji velika korist od mogućeg dijeljenja podataka, ali će se prije javne objave i dijeljenja proći proces anonimizacije podataka koji će voditi djelatnici CROSSDA-e. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Podaci koji se zakonski ne smiju dijeliti se odnose na arhivsko gradivo koja je vlasništvo pojedinih institucija, a projektni suradnici imaju dozvolu za njegovu analizu i interpretaciju, ne za reprodukciju i dijeljenje. Anketni podaci će biti anonimizirani te stoga neće biti prepreke za njihovo dijeljenje. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Arhiv CROSSDA postupa s podacima prema načelima FAIR. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | Arhiv CROSSDA dio je nacionalne javne istraživačke infrastrukture za područje društvenih znanosti. Osnovan je pri Filozofskom fakultetu Sveučilišta u Zagrebu uz financijsku potporu Ministarstva znanosti i obrazovanja u ulozi pružatelja usluga za Konzorcij europskih arhiva za društvene znanosti (CESSDA ERIC). |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce%3A327)